ODGOVORI NA PITANJA

vezana uz Poziv na dostavu projektnih prijedloga

*UP.02.1.1.05 „Zaželi-Program zapošljavanja žena“*

*Pitanja pristigla na esf.info@mrms.hr od 31. srpnja do 6. kolovoza 2017.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | Hoće li se i kada održati informativne radionice i za sjeverne županije RH?  Informativne radionice u pojedinim gradovima u određenim županijama RH su se održale od 10. do 21. 7. 2017. i nije nastavljeno s informativnim radionicama i po drugim dijelovima RH već ste napravili pauzu.  S obzirom da je Poziv na dostavu projektnog prijedloga otvorenog tipa, a ne ograničen, smatramo da se ovakvim postupanjem u informiranju potencijalnih prijavitelja krši načelo jednakog tretmana i određene se županije stavlja u privilegirani položaj.  Redovito pratimo www.esf.hr i www.strukturnifondovi.hr i znamo da će se na ovim stranicama objaviti termini održavanja i ostalih informativnih radionica.  Još jednom, zanima nas hoće li uopće biti održane informativne radionice za sjever RH (MŽ, VŽ, KZŽ)? | Raspored održavanja informativnih radionica objavljuje se na stranicama [www.esf.hr](http://www.esf.hr) i [www.strukturnifondovi.hr](http://www.strukturnifondovi.hr) Uz do sada predviđene planirano je organizirati i daljnje radionice, o čemu će se pravovremeno objaviti vijest na predmetnim stranicama. |
|  | 1. Da li se sa osobom koja bi bila voditelj projekta, može sklopiti ugovor o djelu,kao vanjski suradnik, ili mora biti sklopljen ugovor o radu, te koja stručna sprema mora biti voditelj.  2. Ako može biti kao vanjski suradnik, u koju vrstu troškova bi se računala naknada za njega? | 1. Nacionalno zakonodavstvo propisuje primjenjivost vrsta ugovora s obzirom na narav i vrstu rada te ovlasti poslodavca odnosno obilježja koja neki posao mora imati da se za njegovo obavljanje zasniva radni odnos ili sklapa ugovor o djelu.  No napominjemo da prijavitelj ili partner ove troškove može uključiti u izravne troškove osoblja, samo ako je riječ o ugovoru o radu s obzirom da točka 4.1.1. važećih Uputa za prijavitelje definira da su izravni troškovi osoblja, izravni troškovi koji proizlaze iz ugovora o radu između poslodavca i zaposlenika. Kvalifikacije i uvjeti za ova radna mjesta nisu propisani Uputama za prijavitelje u okviru ovoga Poziva već prijavitelj procjenjuje koji su to uvjeti radnih mjesta upravljanja projektom i administracija.  2. Trošak vanjskih usluga upravljanja projektom je prihvatljiv trošak za aktivnost upravljanja projektom, no isto se ne smatra izravnim troškom osoblja, već ostalim izravnim troškom, jer je, sukladno važećim Uputama za prijavitelje, točkom 4.1.1. Izravni troškovi osoblja definirano da su izravni troškovi osoblja izravni troškovi koji proizlaze iz ugovora o radu između poslodavca i zaposlenika. |
|  | 1. Klasificiramo li HZZ i Centar kao partnere projekta te moramo li za njih priložiti izjave i potvrdu o nepostojanju poreznog duga?  2. Definira li HZZ osobe koje će proći projektni program ili samo daju popis zainteresiranih te u kojoj fazi (pri prijavi projekta ili nakon što projekt bude odobren)?  3. Bira li Centar osobe koje će sudjelovati u projektu ili samo predlažu te u kojoj fazi (pri prijavi projekta ili nakon što projekt bude odobren)?  4. Podrazumijeva li edukacija žena edukaciju u području brige za starije ili nadogradnju znanja i kompetencija mogu raditi na ostalim područjima?  5. Prema Uredbi EU iznos naknade troškova osoblja računa se kao "Iznosi troškova plaća za zadnjih 12 uzastopnih mjeseci, a koji se odnose na osoblje institucije korisnika koji će izravno raditi na projektu". S obzirom da je naša udruga do sada funkcionirala na volonterskoj bazi, podatak o plaći koje institucije bismo trebali uzeti kao referentnu? Ako se pak misli na bruto iznose osoba koje su radile/rade kod nekog poslodavca, to je moguće-no što ako je osoba koja će voditi/administrirati projekt posljednjih godina nezaposlena?  6. Ako se uzima kriterij najsličnijeg zanimanja (relevantnog broja zaposlenika sličnih kvalifikacija i opisa poslova), podatak koje institucije uzeti kao referentni odnosno koje zanimanje uzeti kao ravnopravno voditelju projekta, odnosno administratoru?  7. Može li voditelj projekta raditi na ugovor o djelu ili mora biti u radnom odnosu?  8. Uzimaju li se u troškove osoblja osobe koji rade preko ugovora o djelu i/ili autorskog ugovora?  9. Mora li projekt imati osoblje u radnom odnosu?  10. Kako točno predvidjeti putne troškove ciljane skupine (žena) ako prije početka provođenja projekta ne znamo koje će točno žene na kojim adresama stanovanja brinuti o kojoj starijoj osobi na također nepoznatoj adresi?  11. Kako točno predvidjeti putne troškove osoblja/gostiju koji će sudjelovati u realizaciji projekta?  12. Koliko jedna žena-sudionica projekta, mora imati starijih ljudi na skrbi?  13. U izravnim troškovima su predviđeni troškovi prijevoza za provođenje kontrole krajnjih korisnika. Na koga se misli (administrator ili druga osoba definirana projektom)?  14. Moraju li partneri projekta (jedinice lokalne samouprave, HZZ i Centar za soc. skrb) prilagati potvrdu porezne o nepostojanju duga?  15. Obuhvati li projekt ciljanu skupinu beskućnica, kako o njima prikupiti relevantne podatke tražene programom projekta (s obzirom da je u Uputama za prijavitelje naglašeno da ih je oko 500 na ulici, a podaci se oslanjaju na Hrvatsku mrežu beskućnika, a ne podatke HZZ-a koji je partner projekta i koji daje inpute za ciljanu skupinu)? | 1. Sukladno važećim Uputama za prijavitelje, točka 2.2.2. iznimno se za obvezne partnere (HZZ i CZSS) ne dokazuje nepostojanje poreznog duga tj. ne dostavlja se Potvrda o nepostojanju duga od strane Porezne uprave, ali ostali dokazi o prihvatljivosti partnera se moraju dostaviti i za ostale partnere.  2. Sukladno izmjenama natječajne dokumentacije uloga Hrvatskog zavoda za zapošljavanje je sudjelovanje u identifikaciji žena iz ciljane skupine. Hrvatski zavod za zapošljavanje kao obavezni partner na projektu osigurava da su sudionice u projektnim aktivnostima pripadnice ciljane skupine te je u obvezi osigurati i dokaze o istome (Potvrda o vođenju u evidenciji HZZ-a, Preslika osobne iskaznice). Proces odabira i postupka zapošljavanja započinje s provedbom projektnih aktivnosti (po potpisu ugovora), no pri pisanju projektnih prijedloga svaki prijavitelj može od Hrvatskog zavoda za zapošljavanje zatražiti statističke podatke o broju nezaposlenih osoba raspoloživih za rad na određenom području u okviru ovog Poziva (pripadnica ciljanih skupina) kako bi što kvalitetnije i realnije koncipirao projektni prijedlog.  3. Korisnike potpore i podrške mogu identificirati prijavitelji i/ili ostali partneri u projektu.  Centar za socijalnu skrb kao obavezni partner na projektu osigurava da korisnik potpore i podrške (starija osoba i/ili osoba u nepovoljnom položaju), kojem je predmetna usluga potpore i podrške opisana u aktivnosti 1 osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta. Kriteriji za odabir krajnjih korisnika nisu definirani Uputama za prijavitelje.  Isto kao i kod odabira pripadnica ciljanih skupina, konačni odabir se vrši po potpisu ugovora, no u fazi pripreme projektnog prijedloga moguće je zatražiti okvirne brojčane podatke o broju krajnjih korisnika kojima CZSS i ostali partneri raspolažu s ciljem što kvalitetnije i realnije koncepcije projektnog prijedloga.  4. Sukladno Važećim uputama za prijavitelje definirano je da žene po završetku obrazovanja i osposobljavanja uključene u projekt stječu javnu ispravu o obrazovanju/osposobljenosti sukladno Pravilniku o javnim ispravama u obrazovanju odraslih no nije propisano da obrazovni programi moraju biti iz područja brige za starije.  Obrazovni programi mogu se birati prema potrebama tržišta rada tj. nisu nužno vezani uz obavljanje poslova potpore i podrške za starije i /ili osobe u nepovoljnom položaju.  5. Za izračun troškova osoblja korištenjem standardne veličine jediničnih troškova, odnosno prema EU Uredbi, mogu se koristiti isključivo vlastiti podaci institucije koja priprema izračun. Dakle, samo dokumentirani godišnji bruto 2 iznosi troškova plaća koje je predmetna institucija isplatila svojim djelatnicima mogu se koristiti za ovaj izračun.  Napominjemo kako je sukladno točki 4.1.1. Uputa za prijavitelje, osim izračuna troška osoblja temeljem standardne veličine jediničnih troškova, moguć i izračun temeljem stvarno nastalih izdataka.  6. Kao referentni podaci uzimaju se podaci o plaćama osoba koje se radile na takvim poslovima upravljanja projektima ili sličnim poslovima, ali u instituciji prijavitelja/partnera gdje je zaposlena osoba za koju će se potraživati troškovi plaće.  7., 8. i 9. Nacionalno zakonodavstvo propisuje primjenjivost vrsta ugovora s obzirom na narav i vrstu rada te ovlasti poslodavca odnosno obilježja koja neki posao mora imati da se za njegovo obavljanje zasniva radni odnos ili sklapa ugovor o djelu.  No napominjemo da prijavitelj ili partner troškove voditelja projekta ili ostalog osoblja na projektu (osim pripadnica ciljanih skupina) troškove može uključiti u izravne troškove osoblja, samo ako je riječ o ugovoru o radu s obzirom da točka 4.1.1. važećih Uputa za prijavitelje definira da su izravni troškovi osoblja, izravni troškovi koji proizlaze iz ugovora o radu između poslodavca i zaposlenika.  10. Trošak prijevoza za pripadnice ciljane skupine definiran je u točki 4.1.2.1 Trošak pripadnice ciljane skupine izmjena natječajne dokumentacije.  Prihvatljivi su troškovi bicikala za pripadnice ciljane skupine za koje je moguće planirati i druge putne troškove, koji se obračunavaju u skladu s važećim propisima i nacionalnim zakonodavstvom.  Proračun projekta je procjena troškova temeljena na procijenjenim potrebama te predstavlja indikativan plan trošenja prihvatljivih troškova u pogledu njihovih iznosa, no stvarni utrošak i namjensko trošenje sredstava tijekom provedbe pravdati će se prema dostavljenim Zahtjevima za nadoknadom sredstava, pri čemu se ne mogu povećavati dodijeljena bespovratna sredstva, ali Korisnik ima mogućnost preraspodjele sredstava unutar ili između glavnih proračunskih elemenata projekta, sukladno uvjetima ugovora.  11. Putni troškovi osoblja ovise o vrsti i načinu njihova zapošljavanja te se obračunavaju sukladno važećim zakonskim propisima koji se odnose na zaposlenike kod poslodavca. Putni troškovi za „goste“ koji će sudjelovati u realizaciji projekta nisu predviđeni u okviru važećih Uputa za prijavitelje, točka 4.1. Prihvatljivost izdataka.  12. Prema točki 3.3 Prihvatljive aktivnosti važećih Uputa za prijavitelje, svaka zaposlena žena pružat će potporu i podršku za najmanje četiri krajnja korisnika.  13. Troškovi prijevoza za zaposlenike prijavitelja i/ili partnera koji rade na projektu za provođenje kontrole krajnjih korisnika prihvatljivi su troškovi.  14. Sukladno važećim Uputama za prijavitelje, točka 2.2.2. iznimno se za obvezne partnere (HZZ i CZSS) ne dokazuje nepostojanje poreznog duga tj. ne dostavlja se Potvrda o nepostojanju duga od strane Porezne uprave, ali ostali dokazi o prihvatljivosti partnera se moraju dostaviti i za ostale partnere.  15. Sukladno točki 1.4. Svrha i cilj poziva na dostavu projektnih prijedloga Hrvatski zavod za zapošljavanje kao obavezni partner na projektu osigurava da su sudionice u projektnim aktivnostima pripadnice ciljane skupine te je u obvezi osigurati i dokaze o istome, a kao dokaz o pripadnosti ciljanoj skupini propisana je potvrda o vođenju u evidenciji HZZ-a kao i osobna iskaznica osobe. |
|  | Zanima me koliko vremenski neprofitna organizacija mora biti aktivna? Da li je moguće otvoriti kroz narednih mjesec-dva neprofitnu organizaciju i tada prijaviti projekt? | Isto nije propisano važećim Uputama za prijavitelje. Uvjet jest da je neprofitna organizacija upisana u Registar neprofitnih organizacija koji vodi Ministarstvo financija. |
|  | Molim Vas odgovor na koji će način biti reguliran odustanak zaposlenih žena ili korisnika od sudjelovanja u projektu nakon što projekt započne tj. u tijeku projekta, hoće li postojati mogućnost zamjene, te kakve će biti obveze prijavitelja po istom? | Provoditelj projektnih aktivnosti odgovoran je za provedbu projekta i procjenjuje je li mu nužno novo zapošljavanje pripadnica ciljane skupine ili ne, uzimajući u obzir i potrebe krajnjih korisnika o kojima je brinula prijašnja zaposlenica te eventualnu raspodjelu brige o krajnjim korisnicima na druge zaposlenice i slično. |
|  | 1. Mogu li krajnji korisnik (starija osoba ili osoba u nepovoljnom položaju) i žena koja provodi aktivnost projekta (potpora i podrška krajnjem korisniku) biti iz istoga kućanstva?  2. Mogu li starije osobe/osobe u nepovoljnom položaju imati prebivalište u drugom gradu/općini, a koristiti navedene usluge propisane ovim projektom u gradu/općini u kojem imaju prijavljeno boravište ?  3. Kakva je procedura u slučaju da žena, koja pruža usluge krajnjim korisnicima, tijekom provedbe projekta ostvari pravo na punu mirovinu te želi napustiti ovaj projekt? Također, ukoliko žena nađe posao na puno radno vrijeme u međuvremenu, da li se može bez ikakvih sankcija povući sa projekta? Što se u tom slučaju događa sa krajnjim korisnicima ?  4. Što se dogodi ako krajnji korisnik tokom provedbe projekta umre ?  5. Postoji li uvjet za voditelja projekta po pitanju obrazovanja? Može li voditelj projekta imati završenu srednju školu?  6. Molila bih detaljnije objašnjenje po pitanju financiranja troškova prijevoza u područjima na kojima ne postoji javni prijevoz? Hoće li se financirati po prijeđenoj kilometraži, hoće li se možda omogućiti fiksni mjesečni iznos za troškove prijevoza i slično?  7. Koje su to točno usluge koje su krajnjim korisnicima osigurane iz sredstava Državnog proračuna ili drugog javnog izvora, te na taj način onemogućuju korištenje ove potpore ? | 1. Isto nije strogo definirano važećim Uputama za prijavitelje, no provoditelj projekta odgovoran je za odabir pripadnica ciljane skupine koje će raditi poslove potpore korisnicima i te usluge morati osigurati svim korisnicima pod jednakim uvjetima te je dužan pratiti i kontrolirati rad pripadnica ciljanih skupina te voditi brigu o izbjegavanju mogućih zlouporaba.  2. Provoditelj projektnih aktivnosti odgovoran je za provedbu projekta odnosno dinamiku i način provedbe aktivnosti potpore i podrške krajnjim korisnicima uzimajući u obzir sve aspekte provedbe, uzimajući u obzir i potrebe krajnjih korisnika, udaljenost koju će pripadnice ciljanih skupina obavljajući aktivnosti potpore i podrške prelaziti u obavljanju tih aktivnosti i slično.  3. i 4. Žena, pripadnica ciljanih skupina koja tijekom zapošljavanja na ovim aktivnostima u radnom je odnosu na koji se primjenjuju sve važeće zakonske odredbe sukladno Zakonu o radu.  Sukladno točki 4.1.2. važećih Uputa za prijavitelje te točki 5. 1. Posebnih uvjeta ugovora, nakon izmjena i dopuna natječajne dokumentacije od 24.07.2017., trošak mjesečne plaće zaposlene žene koja u jednom mjesecu pruža usluge potpore i podrške za manje od četiri krajnja korisnika je neprihvatljiv trošak. Ukoliko se dogodi da iz nekog razloga u pojedinom mjesecu žena koja pruža potporu i podršku za manje od 4 osobe, trošak njene plaće neće biti prihvatljiv trošak.  Projektni prijedlog se odobrava za zapošljavanje određenog broja žena pripadnica ciljane skupine te predviđa i određeno trajanje tog radnog odnosa. Ukoliko se dogodi situacija da pojedina pripadnica ciljane skupine odustane, prijavitelj i /ili partner i dalje ima mogućnost financiranja zapošljavanje osoba na poslovima podrške i potpore krajnjim korisnicima te nema prepreke da zaposli drugu pripadnicu ciljane skupine.  Sam raspored odrađivanja radnih zadataka tj. potpore i podrške krajnjim korisnicima nije propisan Uputama za prijavitelje već će se definirati u suradnji prijavitelja i partnera tj. provoditelja projektnih aktivnost uzimajući u obzir sve aspekte pojedinog podneblja (udaljenost između korisnika, mjesto stanovanja žene koja o njima brine), specifične potrebe krajnjih korisnika i slično.  5. Važećim uputama za prijavitelje, kvalifikacije i znanja potrebna uvjet nije propisan za voditelja projekta ili asistenta na projektu.  6. Sukladno Izmjenama i dopunama natječajne dokumentacije od 24.07.2017., u točki 4.1.2.1. Trošak pripadnica ciljane skupine, troškovi prijevoza od mjesta stanovanja do mjesta rada te tijekom rada obračunavaju u skladu s važećim propisima i nacionalnim zakonodavstvom.  Naknade troškova prijevoza u neoporezivom iznosu definirane su Pravilnikom o porezu na dohodak (Narodne novine, broj 1/17 i 10/17).  7. Ovakve ili slične usluge potpore i podrške krajnjim korisnicima koje se provode u njihovim kućanstvima npr. pomoć u kući i sl., a koje su krajnjim korisnicima već financiranje od strane drugih davatelja/provoditelja. |
|  | Imamo još nekih nedoumica oko onog iznosa od 200 kn mjesečno po krajnjem korisniku za kućne potrepštine. Prvo, pošto planiramo imati cca 110-120 korisnika, mjesečno bi za njih izdvajali za kućne potrepštine cca 20.000- 24.000 kuna. Zanima nas da li svaki mjesec ove potrepštine možemo nabaviti po principu "direktne pogodbe" (laički rečeno, otići u samoposlugu i kupiti) ili će biti potrebno provoditi javnu nabavu za cijelu godinu unaprijed (što smatramo nepraktičnim jer se ne zna kojem će korisniku što trebati koji mjesec).  Također nas zanima i da li će u slučaju prije navedenih 110-120 korisnika za svakog korisnika biti potrebno priložiti poseban račun kućanskih potrepština ili će se za jedan mjesec moći sve kupiti na jedan ili 2-3 računa tijekom mjeseca, a onda samo napraviti specifikaciju po pojedinom krajnjem korisniku?  Također nas zanima da li će se zbog administrativnih elemenata koje će geronto domaćice voditi o svojim korisnicima (vođenje evidencije korisnika i usluga koje su pružale na terenu, popisi artikala kućnih potrepština koje su pojedinom korisniku potrebne itd.) kao oprema za provedbu aktivnosti za geronto domaćice moći kupiti tablet računala kao prihvatljiv trošak pod uvjetom da troškove nabave opreme ne premašuju 5% prihvatljivih troškova? | Odabir odgovarajućeg postupka nabave ovisi o vrijednosti nabave i vrsti subjekta koji provodi nabavu, pri čemu je osnovna podjela na subjekte koji su obveznici Zakona o javnoj nabavi (ZJN) te su dužni poštivati odredbe ZJN-a ili na subjekte koji nisu obveznici ZJN-a a koji su dužni poštivati prilog Postupci javne nabave za subjekte koji nisu obveznici ZJN-a. Dakle, ovisno o vrsti subjekta koji provodi nabavu te procijenjenom iznosu nabave u godini, primjenjivat će se odgovarajuća procedura nabave.  Način nabave ovih potrepština morat će se dokazati te će u provedbi za isto biti potrebno dostaviti račune i/ili dokumentaciju o provedenom postupku nabave.  Da. Sukladno točki 4.1.2.4, nabava opreme za provedbu projektnih aktivnosti u okviru ovog projekta je prihvatljiv trošak, no ne smije premašiti 5% svih prihvatljivih troškova projekta.  No treba svakako dobro paziti na namjenu te opreme jer sukladno točki 4.1.2. Neprihvatljivi izdaci, kupnja opreme koja se koristi u svrhu upravljanja projektom, a ne izravno za provedbu projektnih aktivnosti ne smatra se prihvatljivim troškom. |
|  | 1. Prvo želimo pitati za pojašnjenje uvjeta druge aktivnosti projekta - edukacija i osposobljavanje žena sudionica projekta. Je li dozvoljeno omogućiti educiranje ženi iz ciljne skupine, koju nije bilo moguće zaposliti (na primjer u slučaju kada je ispunjena kvota zaposlenih žena na određeni broj krajnjih korisnika i zaposlene žene se na kraju ne žele osposobljavati)? Naime, edukacijom takve žene bi se također pridonosilo ispunjenju specifičnog cilja poziva: osnažiti i unaprijediti radni potencijal teže zapošljivih žena.  2. Drugo pitanje se tiče elementa promidžbe i vidljivosti: Je li se pretpostavlja korištenje loga programa Zaželi u pojedinim projektima odobrenim i provođenim u sklopu poziva toga programa ili se očekuje da će svaki nositelj napraviti vlastit prepoznatljiv logo koji će koristiti za promotivne dokumente? | 1. Ne. Sukladno točki 3.3. Prihvatljive aktivnosti važećih Uputa za prijavitelje Aktivnost 2. definirana je kao „Obrazovanje i osposobljavanje žena iz ciljanih skupina koje će pružati potporu i podršku starijim osobama i osobama u nepovoljnom položaju“ te je razvidno da samo pripadnice koje će pružati potporu i podršku krajnjim korisnicima tj. samo žene zaposlene na tim poslovima mogu biti uključene u obrazovne aktivnosti.  2. Sukladno Točki 3.5 Informiranje i vidljivost važećih Uputa za prijavitelje navedene su sve pojedinosti koje Korisnik i partner moraju zadovoljiti po pitanju informiranja i vidljivosti projekta. |
|  | Tko točno spada u osobe u nepovoljnom položaju koje želite zbrinuti ovim projektom.  Naši korisnici nisu starije osobe, nego osobe oboljele od rijetke bolesti, bulozne epidermolize, ardi koje su invalidi, a neki od njih nemaju adekvatnu pomoć u svojoj obitelji ili uopće nemaju obitelj.  Možemo li za njih zaposliti žene koje bi im pomagale? | Krajnji korisnik je starija osoba i/ili osoba u nepovoljnom položaju kojoj je potrebna potpora i podrška u kućanstvu (u okviru Prihvatljivih aktivnosti sukladno točki 3.3. važećih Uputa za prijavitelje.)  Između ostalih osoba u nepovoljnom položaju krajnji korisnici mogu biti i osobe s invaliditetom, osobe s mentalnom retardacijom, kronični bolesnici i slično neovisno o starosnoj dobi te je moguće zaposliti žene koje će im pomagati.  Bitno je napomenuti da se ovdje radi o aktivnostima potpore i podrške osobama u njihovim kućanstvima, a ne o provedbi zdravstvene njege koja bi zahtijevala neka posebna znanja, osposobljenost za provedbu iste ili sl. |
|  | Ukoliko pojedina jedinica lokalne samouprave nema interesa/kapaciteta za sudjelovanjem u pozivu ZAŽELI (ne planira biti niti prijavitelj niti partner) može li korisnike iz takve jedinice lokalne samouprave preuzeti u prijavi projektnog prijedloga neka druga jedinica lokalne ili regionalne samouprave ili neprofitna organizacija? Shodno tome, može li potporu i podršku starijim osobama i osobama u nepovoljnom položaju iz opisane jedinice lokalne samouprave pružati žena zaposlena preko projekta, a koja prebiva na području druge jedinice lokalne samouprave, ne one u kojoj korisnik aktivnosti prebiva? | Upute za prijavitelje ne propisuju jedinicu lokalne samouprave kao obveznog prijavitelja ili partnera na pojedinom projektu, niti propisuju da žena, pripadnica ciljane skupine i korisnik potpore i podrške moraju imati prebivalište u istoj jedinici lokalne samouprave.  Prihvatljivi prijavitelji se mogu javiti s područja cijele Republike Hrvatske, no napominjemo da Korisnik mora osigurati provedbu projekta s obveznim partnerima na lokalnoj razini (Hrvatski zavod za zapošljavanje i Centrom za socijalnu skrb). |
|  | Iako je ispod republičkog prosjeka nezaposlenosti, zanima nas može li Grad Zagreb biti prihvatljiv prijavitelj s obzirom da bi prijavio projekt vezan za zapošljavanja žena romske nacionalne manjine.  U Gradu Zagrebu živi najveći broj Roma u RH iako mnogi nisu evidentirani kao nezaposleni na HZZ, ali jesu evidentirani kao korisnici mjera Centra za socijalnu skrb ili kao korisnici mjera Grada Zagreba.  S obzirom na je nezaposlenost u Gradu Zagrebu ispod republičkog prosjeka nezaposlenosti, zanima nas može li Grad Zagreb biti prihvatljiv prijavitelj s obzirom da bi kao ciljnu skupinu uključio žena romske nacionalne manjine, a krajnje korisnike romske obitelji. | Sukladno točki 3.1. Lokacija važećih Uputa za prijavitelje, projektne aktivnosti provode se u Republici Hrvatskoj.  Grad Zagreb je prihvatljivo područje za provedbu projektnih aktivnosti, no obzirom na manju stopu nezaposlenosti od prosjeka Republike Hrvatske, projektni prijedlog koji locira provedbu aktivnosti na spomenutom području, u nekim aspektima ocjene kvalitete (u pitanjima 4.2. i 4.3. tablice Kriterija odabira i pitanja za kvalitativnu procjenu) ostvarit će manji broj bodova |
|  | Hoćete li i kada organizirati radionicu za Grad Zagreb u okviru programa ZAŽELI? | Raspored održavanja informativnih radionica objavljuje se na stranicama www.esf.hr i www.strukturnifondovi.hr Uz do sada predviđene planirano je organizirati i daljnje radionice, o čemu će se pravovremeno objaviti vijest na predmetnim stranicama. |
|  | Je li moguće, nakon završetka postupka evaluacije projekta, u fazi prije potpisivanja ugovora, u projekt dodati još jednog partnera. To ne bi iziskivalo nikakve dodatne troškove u proračunu, samo bi posao bio raspoređen na još jednog partnera (udruga). | Nije moguće. No u fazi izrade prijave nema ograničenja u broju partnera, no isto je potrebno definirati prilikom predaje projektnog prijedloga jer prijavitelj i partneri dokazuju prihvatljivost nizom dokaza kako je opisano u točki 2.2.2. Važećih uputa za prijavitelje, a što se procjenjuju u fazi evaluacije projektnog prijedloga. |
|  | Da li općinska vijećnica može biti voditeljica programa „Zaželi“?  Budući da se program „Zaželi“ financira isključivo od strane Ministarstva rada i socijalne skrbi, a ne od strane Općine, te za voditeljicu programa nije potrebno raditi sistematizaciju radnog mjesta, već se voditeljica prima na određeno. Da li je u sukobu interesa da voditeljica bude u isto vrijeme i član Općinskog vijeća? | Moguće je. Trošak plaće na projektu planiraju se sukladno točki 4.1.1. Uputa za prijavitelje. Sukladno točki 4.1.2. važećih Uputa za prijavitelje troškovi dodatnog dohotka za obavljanje poslova vezanih uz projekt na temelju ugovora o djelu za zaposlenike Korisnika i/ili partnera koji istovremeno svoju redovnu plaću primaju na temelju ugovora o radu smatraju se neprihvatljivim troškovima. |
|  | Dostavljam pitanja za predmetni otvoreni poziv:  1. Mogu li krajnji korisnici projekta također biti korisnici novčanih davanja sukladno Zakonu o socijalnoj skrbi?  2. Da li je za udruge prihvatljiv ispis iz Registra udruga ili mora biti izvadak?  3. Da li plaća žena koje će se zaposliti za vrijeme trajanja projekta kreće za vrijeme edukacije ili nakon edukacije po potpisivanju Ugovora o radu?  4. Sukladno analizi korisnika kojima će se pružati pomoć u kući mora li se ciljana skupina osposobiti za pomoć u kući starijim i nemoćnim (geronto domaćica) ili se može osposobiti i za njegovateljicu?  5. Mogu li ciljanu skupinu činiti žene koje već imaju položen verificirani program osposobljavanja za pomoć u kući? | 1. U uputama za prijavitelje nema propisanih kriterija za odabir krajnjih korisnika, ali aktivnosti ne mogu biti duplo financirane.  2. U Točki 5. 1 važećih Uputa za prijavitelje naveden je popis dokumentacije i svi dokazi te način na koji se isti dostavljaju odnosno provjeravaju.  3. Uputama za prijavitelje nije propisano u kojoj fazi provedbe projekta se aktivnosti obrazovanje i osposobljavanja moraju provoditi te je moguće isto provesti prije, za vrijeme ili po završetku radnog odnosa na poslovima pružanja potpore i podrške krajnjim korisnicima.  Plaća se ženama pripadnicama ciljanih skupina isplaćuje isključivo za vrijeme trajanja zapošljavanja tj. radnog odnosa u okviru pružanja potpore i podrške krajnjim korisnicima.  4. Sukladno važećim Uputama za prijavitelje osposobljenost za pomoć u kući starijim i nemoćnim nije propisan uvjet za zapošljavanje na poslovima pružanja potpore i podrške krajnjim korisnicima. Obrazovanje i osposobljavanje predviđeno u Aktivnosti 2, točka 3.3. važećih uputa za prijavitelje, jedna je od mogućnosti kojim se za žene pripadnice ciljanih skupina želi omogućiti stjecanje novih znanja i vještina s ciljem podizanja njihove zapošljivosti odnosno bolje integracija na tržište rada po završetku projektnih aktivnosti.  5. Mogu. |
|  | Ukoliko dostavimo zahtjev za povlačenje projektnog prijedloga koji smo već poslali na natječaj, da li kasnije možemo ponovno aplicirati? | U Točki 5.2 Povlačenje projektnog prijedloga važećih Uputa za prijavitelje definirano je da do trenutka potpisivanja ugovora o dodjeli bespovratnih sredstava, u bilo kojoj fazi postupka dodjele, prijavitelj službenim zahtjevom za povlačenje potpisanim od ovlaštene osobe upućenom nadležnom tijelu (Hrvatski zavod za zapošljavanje) može povući svoj projektni prijedlog iz postupka dodjele. Nakon povlačenja projektnog prijedloga nema zapreke da prijavitelj dostavi novi projektni prijedlog, no isti ponovno prolazi svu potrebnu proceduru ocjene projektnog prijedloga. |
|  | Je li trošak polaganja vozačkog ispita kao oblik osposobljavanja i obrazovanja zaposlenih žena prihvatljiv trošak u sklopu Programa zapošljavanja žena- Zaželi UP.02.1.1.05? | Sukladno Važećim uputama za prijavitelje definirano je da po završetku obrazovanja i osposobljavanja žene uključene u projekt stječu javnu ispravu o obrazovanju/osposobljenosti te obzirom da će po završetku obrazovanja iz Vašeg pitanja steći istu, moguće je predvidjeti ovakvo obrazovanje. |
|  | Budući da je na web stranici http://www.strukturnifondovi.hr/natjecaji/1425 objavljeno održavanje informativnih radionica za otvoreni poziv na dostavu projektnih prijedloga (bespovratna sredstva) pod nazivom Zaželi – program zapošljavanja žena za razne gradove u Republici Hrvatskoj, osim za Zagreb, interesira nas kada je predviđeno održavanje istih informativnih radionica u Zagrebu. | Raspored održavanja informativnih radionica objavljuje se na stranicama www.esf.hr i www.strukturnifondovi.hr Uz do sada predviđene planirano je organizirati i daljnje radionice, o čemu će se pravovremeno objaviti vijest na predmetnim stranicama. |
| 19. | U slučaju kad je kod institucije prijavitelja Pravilnikom definirano pravo zaposlenika da ostvaruje naknadu za izračun plaće uvećanu za određeni postotak za svaku navršenu godinu staža, da li je to prihvatljiv trošak za ciljne skupine. (minimalna plaća uvećana za % za svaku navršenu godinu staža)? | Da. Sukladno važećoj Uputi o prihvatljivosti  troškova plaća i troškova povezanih s radom  u okviru europskog socijalnog fonda u Republici Hrvatskoj 2014. – 2020. (www.esf.hr/Važni dokumenti) plaća za redovan rad (uključujući minuli rad), prihvatljiv je izdatak troškova plaća. |
| 20. | Molimo pojašnjenje:  Nakon što se potroši predujam od 40% nakon koliko vremena i koliko često možemo tražiti refundaciju nastalih troškova?  Molimo još odgovor na pitanje je li trošak sanitarnih iskaznica žena koje će se zaposliti prihvatljiv trošak? Ako da, gdje ga prikazujemo? | Izmjenama natječajne dokumentacije definirano je da će se kroz ovaj Poziv isplaćivati predujam i navedenim proračunskim i izvan proračunskim korisnicima državnog proračuna kao i proračunskim korisnicima treće razine. Korisnik ima pravo zatražiti plaćanje predujma u najvišem iznosu od 40% bespovratnih sredstava u bilo kojem trenutku tijekom razdoblja provedbe projekta.  Prihvatljive troškove iz bespovratnih sredstava projekta Korisnik potražuje podnošenjem Zahtjeva za nadoknadom sredstava PT-u 2. Korisnik može podnositi Zahtjeve za nadoknadom sredstava samo za već plaćene izdatke. Zahtjevi za nadoknadom sredstava podnose se u roku od 15 dana od isteka svaka tri mjeseca od sklapanja Ugovora. Završni zahtjev za nadoknadom sredstava podnosi se u roku od 30 dana od isteka razdoblja provedbe projekta.  Ne, sukladno važećim Uputama za prijavitelje, točki 4.1.2.1. to nije prihvatljiv trošak pripadnica ciljane skupine jer se radi o obvezi vezanoj uz zapošljavanje, a ne obrazovanju i osposobljavanju sukladno Aktivnosti 2. Ovog Poziva kojim se povećava zapošljivost pripadnica ciljanih skupina. |
| 21. | Vezano za niže navedeni natječaj molimo vas informaciju je li moguće prijaviti program koji se već provodi, a potreban je veći broj ljudi za rješavanje većeg broja korisnika - starijih osoba?  Ili je nužno izrađivanje i osmišljavanje novog programa odnosno projekta? | Nužno je dostavljanje novog projektnog prijedloga jer sukladno točki 1.6. Financijska alokacija i iznos bespovratnih sredstava, prijavitelji na Poziv na dostavu projektnih prijedloga ne smiju prijaviti aktivnosti projekta za čiju su provedbu već dobili sredstva iz drugih izvora niti aktivnosti smiju biti dvostruko financirane.  Nadalje sukladno točki 3.2. Trajanje i početak provedbe, nije predviđeno retroaktivno sufinanciranje. |
| 22. | Javljam se ispred Općine. Zainteresirani smo za projekt Zaželi, međutim nemamo proračuna. Do 30.6.2017. bili smo na privremenom financiranju i nakon toga trebali smo donijeti novi proračun, međutim novo Vijeće nije ga prihvatilo. Zanima nas kakva su nam prava i da li se možemo prijaviti na ovaj projekt!? | Prijavitelj može biti pravna osoba sa sljedećim pravnim statusom:   * jedinica lokalne i područne (regionalne) samouprave * neprofitna organizacija;   ukoliko ispunjava i ostale propisane kriterije.  Međutim, kako je definirano u Točki 2.2.1. Prihvatljivi prijavitelji Uputama za prijavitelje, prijavitelji između ostalih moraju zadovoljavati uvjet da posjeduju pravni, financijski i operativni kapacitet za provedbu projekta. |
| 23. | Da li u Aktivnosti 2. Obrazovanje i osposobljavanje žena iz ciljnih skupina, dodatno obrazovanje mora biti iz područja skrbi o starijim osobama ili može biti i iz drugog područja obrazovanja npr. za povrtlarstvo, voćarstvo, pomoćne radnice u kuhinji i sl., a kojih nedostaje na tržištu rada? | Sukladno Važećim uputama za prijavitelje definirano je da po završetku obrazovanja i osposobljavanja žene uključene u projekt stječu javnu ispravu o obrazovanju/osposobljenosti sukladno Pravilniku o javnim ispravama u obrazovanju odraslih, no nije propisano da obrazovni programi moraju biti iz područja brige za starije.  Obrazovni programi mogu se birati prema potrebama tržišta rada. |
| 24. | 1. Da li korisnici koji imaju iz Centra za socijalnu skrb financijsku potporu za Tuđu pomoć i njegu i Osobnu invalidninu mogu u sklopu ovog projekta primati pomoć u kući? Pitanje se postavlja zato što skoro sve osobe s invaliditetom primaju naknadu za tuđu pomoć i njegu ali fizičku im nitko ne pomaže u kući!  2. Da li se to odnosi i na one osobe koje dobivaju neki vid jednokratne potpore?  3. Da li postoji i kakva veza u visini mirovine korisnika?  4. Da li osobe s invaliditetom bez obzira na godište i bez obzira na broj članova obitelji mogu biti korisnici usluge koju pružaju žene na terenu?  5. Da li oni spadaju u osobe u nepovoljnom položaju? | 1., 2. i 3. Uputama za prijavitelje je definirano da korisnik potpore i podrške (starija osoba i/ili osoba u nepovoljnom položaju), kojem je predmetna usluga potpore i podrške opisana u aktivnosti 1. osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta. Slijedom navedenog sve ostale naknade i potpore koje nisu definirane pod aktivnošću 1 ne utječu na prihvatljivost troška za krajnjeg korisnika.  4. i 5. Između ostalih osoba u nepovoljnom položaju krajnji korisnici mogu biti i osobe s invaliditetom, osobe s mentalnom retardacijom, kronični bolesnici i slično neovisno o starosnoj dobi. |
| 25. | Da li je prihvatljiv trošak plaća za ciljane skupine bruto 1 ili bruto 2? | Bruto 2 plaće je prihvatljiv trošak za ciljnu skupinu. |
| 26. | 1. Korisnik prima mirovinu i sam plaća 50% usluge njege u kući, a ostalo ide preko Ministarstva – da li može biti korisnik?  2. Ako prima 500 kuna novčane pomoći od CZSS, a ne pomoć u kući, može li biti korisnik?  3. Da li korisnik ima pravo na pomoć u kući ako ima skrbnika, isto tako, ako ima dodijeljenog njegovatelja?  4. Da li će se tijekom provedbe projekta moći naknadno uključiti korisnici ukoliko dođe do smrti/odustajanja odabranih, a kako bi se zadovoljio uvjet da svaka žena ima min 4 korisnika kako je planirano?  5. Također, da li će se moći naknadno zaposliti žena tijekom trajanja projekta ukoliko dođe do odustajanja već zaposlene žene i sl.? | 1., 2. i 3. Uputama za prijavitelje je definirano da korisnik potpore i podrške (starija osoba i/ili osoba u nepovoljnom položaju), kojem je predmetna usluga potpore i podrške opisana u aktivnosti 1. osigurana iz sredstava Državnog proračuna ili drugog javnog izvora, ne može biti korisnik potpore i podrške unutar ovog projekta. Slijedom navedenog sve ostale naknade i potpore koje nisu definirane pod aktivnošću 1 ne utječu na prihvatljivost troška za krajnjeg korisnika.  4. Prema točki 3.3 Prihvatljive aktivnosti, uputa za prijavitelje, svaka zaposlena žena pružat će potporu i podršku za najmanje četiri krajnja korisnika. Sukladno točki 4.1.2.važećih Uputa za prijavitelje te točki 5. 1. Posebnih uvjeta ugovora, nakon izmjena i dopuna natječajne dokumentacije od 24.07.2017., trošak mjesečne plaće zaposlene žene koja u jednom mjesecu pruža usluge potpore i podrške za manje od četiri krajnja korisnika je neprihvatljiv trošak. Ukoliko se desi da iz nekog razloga u pojedinom mjesecu žena koja pruža potporu i podršku za manje od 4 osobe, trošak njene plaće neće biti prihvatljiv trošak.  5. Provoditelj projektnih aktivnosti odgovoran je za provedbu projekta i procjenjuje je li mu nužno novo zapošljavanje pripadnica ciljane skupine ili ne, uzimajući u obzir i potrebe krajnjih korisnika o kojima je brinula prijašnja zaposlenica te eventualnu raspodjelu brige o krajnjim korisnicima na druge zaposlenice i slično. |
|  | Kada počinje zapošljavanje vezano za projekt Zaželi? | Sukladno točki 3.2. važećih uputa Uputa za prijavitelje razdoblje provedbe projekta započinje početkom provedbe projektnih aktivnosti povezanih s provedbom elemenata projekta i to danom zadnjeg potpisa Ugovora o dodjeli bespovratnih sredstava te istječe završetkom obavljanja predmetnih aktivnosti Ugovora. Odnosno zapošljavanje na aktivnostima u okviru projekta Zaželi moguće je nakon potpisivanja ugovora o dodjeli bespovratnih sredstava. |

**Napomena:**

U okviru Pitanja i odgovora set 4, objavljenih dana 10. kolovoza 2017. godine:

* **Pitanje br. 7.:** U fusnoti 32 (str 25) stoji: Korisnik troškove prijevoza od mjesta stanovanja do mjesta rada te tijekom rada obračunava u skladu s važećim propisima i nacionalnim zakonodavstvom. Možete li navesti točno naziv Propisa ili Zakona?

**Odgovor:** Pravo na trošak prijevoza na posao i s posla nije zakonsko pravo, odnosno nije pravo iz radnog odnosa koje je uređeno propisom, stoga je potrebno da poslodavac donese odluku o isplati naknade. Naknade troškova prijevoza u neoporezivom iznosu definirane su Pravilniku o porezu na dohodak (Narodne novine, broj 1/17).

**Odgovor se mijenja i glasi:**Pravo na trošak prijevoza na posao i s posla nije zakonsko pravo, odnosno nije pravo iz radnog odnosa koje je uređeno propisom, stoga je potrebno da poslodavac donese odluku o isplati naknade. Naknade troškova prijevoza u neoporezivom iznosu definirane su u Pravilniku o porezu na dohodak (Narodne novine, broj 1/17 i 10/17).

* **Pitanje br. 29.1.:** Pod točkom 4.1.2 Neprihvatljivi izdatci, navodi se da je plaćanje neoporezivih bonusa zaposlenima neprihvatljiv izdatak. Odnose li se „neoporezivi bonusi“ na isplatu božićnica, regresa, uskrsnica i sl. najviše do neoporezivog godišnjeg iznosa, s obzirom da se u Uputama o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014.-2020. , regres, božićnica i uskrsnica navode kao „Prigodne nagrade radniku“ prema Pravilniku o porezu na dohodak te su sukladno navedenom dokumentu prihvatljivi izdatak u stvarno isplaćenom iznosu, a najviše do oporezivog godišnjeg iznosa.

**Odgovor:** Ne, u stavku plaćanje neoporeziv bonusa zaposlenicima ne ulaze troškovi božićnica, regresa, uskrsnica i sl. već se tu smatraju bonusi koji su nevezani uz troškove plaća. Božićnice, regresi i uskrsnice su, sukladno navedenoj uputi iz veljače ove godine, prigodne nagrade radniku prema Pravilniku o porezu na dohodak članak 5. (Narodne novine, broj 1/17) i priznaju se u stvarno isplaćenom iznosu, a najviše do neoporezivog godišnjeg iznosa.

**Odgovor se mijenja i glasi:**

Ne, u stavku plaćanje neoporeziv bonusa zaposlenicima ne ulaze troškovi božićnica, regresa, uskrsnica i sl. već se tu smatraju bonusi koji su nevezani uz troškove plaća. Božićnice, regresi i uskrsnice su, sukladno navedenoj važećoj Uputi o prihvatljivosti troškova plaća i troškova povezanih s radom, prigodne nagrade radniku prema Pravilniku o porezu na dohodak članak 5. (Narodne novine, broj 1/17 i 10/17) i priznaju se u stvarno isplaćenom iznosu, a najviše do neoporezivog godišnjeg iznosa.